open-index/open-wikipedia-markdown huggingface dataset:
עונת 1951/1952 בלה ליגה

**עונת 1951/1952** הייתה העונה ה-21 של לה ליגה שהיא הליגה הספרדית הבכירה בכדורגל. העונה החלה ב-9 בספטמבר 1951 והסתיימה ב-13 באפריל 1952.

הליגה כללה 16 קבוצות. קבוצות שזכו במקום 15–16 יעברו בסוף העונה לליגת משנה במקום שתי קבוצות מליגת משנה שזכו בה במקום ראשון ב-2 הבתים שלה. קבוצות שזכו במקום 2–3 בכל אחד מהבתים של ליגת המשנה ישתתפו במשחקי המבחן עם קבוצות שזכו במקום 13–14 בליגה הבכירה. שתי קבוצות החזקות ממשחקי המבחן ישחקו בעונת 1952/1953 בליגה הבכירה.

בהתאם לתוצאות של העונה הקודמת לרידה, אלקויאנו, ריאל מורסיה ומאלגה ירדו ליגה. מליגת המשנה עלו סרגוסה, ריאל חיחון, לאס פאלמס ואתלטיקו תטואן.

התחרות כללה 30 סיבובים (משחק בית ומשחק חוץ). על ניצחון הוענקו 2 נקודות ועל תיקו נקודה בודדת.

ברצלונה זכתה בתואר וזאת בפעם החמישית בתולדות המועדון. בנוסף לכך, היא זכתה בגביע חנרליסימו.

לאס פאלמס ואתלטיקו תטואן ירדו לליגת משנה בסוף העונה. "ולנסיה מסטלה" זכתה במקום הראשון במשחקי המבחן, אך לא יכלה לעלות לליגה הבכירה בהיותה קבוצת-בת של ולנסיה. בעקבות משחקי מבחן ריאל חיחון וריאל סנטנדר שזכו במשחקי המבחן במקום ה-2 וה-3 נותרו בליגה הבכירה.

## כדורגלנים מצטיינים
פהיניו, ריאל מדריד זכה בתואר מלך השערים עם כיבוש 28 שערים ב-27 משחקים. הוא הגיע להישג זה בפעם השנייה בקריירה.

אנטוני רמלייטס מברצלונה היה השוער הטוב של העונה. הוא ספג 40 שערים ב-28 משחקים.

## טבלת הליגה

## סטטיסטיקה
### מלכי השערים

## קישורים חיצוניים
* נתונים מפורטים מאתר rsssf
* נתונים מפורטים מאתר bdfutbol
* נתונים מאתר worldfootball
* נתונים מאתר transfermarkt

## הערות שוליים

1951 1952
קטגוריה:תחרויות כדורגל ב-1951
קטגוריה:תחרויות כדורגל ב-1952
יבגני ניקיטין

**יבגני ניקיטין** (רוסית: Евгений Никитин; ) הוא כימאי פיזיקלי ישראלי, פרופסור אמריטוס בפקולטה לכימיה של הטכניון.
## חייו
בין השנים 1955-1950 ניקיטין היה תלמיד במחלקה לפיזיקה של אוניברסיטת סראטוב ברוסיה. בשנת 1958 סיים לימודי דוקטורט במכון לכימיה פיזיקלית באקדמיה למדעים במוסקבה. בין השנים 1991-1965 היה חבר סגל במכון מוסקבה לפיזיקה וטכנולוגיה והתקדם עד לדרגת פרופסור מן המניין. החל משנת 1992 ועד לשנת 2002 היה פרופסור לכימיה פיזיקלית בטכניון ומאז הוא פרופסור אמריטוס. משנת 2002 הוא משמש פרופסור אורח במכון מקס פלאנק בגוטינגן, גרמניה.

במהלך עבודתו כחוקר פרסם ניקיטין 18 ספרים ולמעלה מ-320 מאמרים בתחום התמחותו.

בשנת 1977 התקבל ניקיטין כחבר לאקדמיה לאופולדינה, האקדמיה הלאומית למדעים של גרמניה. בשנת 1983 התקבל כחבר באקדמיה האירופית למדעים ואמנויות. מאז שנת 1987 הוא חבר באקדמיה הבינלאומית למדע קוונטי ומולקולרי. בשנת 1991 הוענק לו פרס אלכסנדר פון הומבולדט, מאוניברסיטת גטינגן. בשנת 2012 הוא התקבל כחבר באקדמיה למדעים ולמדעי הרוח של גטינגן.
## קישורים חיצוניים
* דף הבית של פרופסור ניקיטין, באתר הטכניון
* דף הבית של פרופסור ניקיטין, באתר מכון מקס פלאנק

## הערות שוליים

קטגוריה:כימאים ישראלים
קטגוריה:סגל הטכניון: כימיה
קטגוריה:ישראלים ילידי ברית המועצות
קטגוריה:עולים בשנות ה-1990
קטגוריה:כימאים פיזיקליים
קטגוריה:ישראלים שנולדו ב-1933
עוזי סמילנסקי

**עוזי סמילנסקי** (נולד ב-24 בינואר 1941) הוא פיזיקאי ישראלי, פרופסור אמריטוס במחלקה לפיזיקה של מערכות מורכבות במכון ויצמן למדע. מומחה בעל שם עולמי לחקר כאוס קוונטי.

## ביוגרפיה
עוזי סמילנסקי נולד בירושלים, בנם היחיד של שרה (לבית קירשנברג) וישראל סמילנסקי, אחיו הבכור של הסופר ס. יזהר, אשר נהרג בתאונת דרכים בנגב המערבי בהיותו של עוזי כבן שנה.

סיים לימודי תואר ראשון ותואר שני בפיזיקה ובמתמטיקה ב בשנת 1963. בשנת 1969 סיים לימודי דוקטורט במכון ויצמן למדע בהנחיית פרופ' גבירול גולדרינג. בשנת 1971 השלים פוסט-דוקטורט במכון מקס פלאנק לפיזיקה גרעינית בגרמניה ולאחר מכן הצטרף לסגל הפקולטה לפיזיקה במכון ויצמן. בשנת 1979 התמנה לפרופסור מן המניין במחלקה לפיזיקה גרעינית ובין השנים 1981–1984 שימש ראש המחלקה לפיזיקה גרעינית. במהלך שנות עבודתו שימש פרופסור אורח במספר רב של אוניברסיטאות בעולם, בהן אוניברסיטת קליפורניה בברקלי, בייליול קולג' באוניברסיטת אוקספורד, מכון מקס פלאנק, אוניברסיטת בריסטול ומוסדות נוספים. משנת 2010 הוא משמש פרופסור אורח במכון לארכאולוגיה באוניברסיטה העברית.

בשנת 1976 הוענק לו פרס מפעל הפיס למדעים ולמחקר ע"ש לנדאו. בשנת 1998 הוענק לו פרס אלכסנדר פון הומבולדט, אחד מפרסי המדע היוקרתיים בגרמניה. באותה שנה אף התקבל כחבר במסדר הכבוד של הרפובליקה הפדרלית של גרמניה. בשנת 2000 נבחר לאקדמיה לאופולדינה, האקדמיה הלאומית למדעים של גרמניה.

מחקריו של סמילנסקי בתחום הפיזיקה עוסקים ב"טביעות האצבע" של כאוס קלאסי בתחום מכניקת הקוונטים. בתחום הארכאולוגיה הוא עוסק בפיתוח שיטות מתמטיות וממוחשבות לסיוע במחקר ארכאולוגי.

## חיים אישיים
סמילנסקי אלמן ואב לשלושה בנים. היה נשוי לנעמי, בתו של יהושע פלמון ונכדתם של מייסדי תל אביב, אסתר וחייקל פלמן, עד פטירתה ב-2024.

## קישורים חיצוניים
* דף הבית של פרופסור עוזי סמילנסקי, באתר מכון ויצמן.

## הערות שוליים

קטגוריה:פיזיקאים ישראלים
קטגוריה:בוגרי האוניברסיטה העברית בירושלים
קטגוריה:בעלי תואר דוקטור ממכון ויצמן למדע
קטגוריה:סגל מכון ויצמן למדע: פיזיקה
קטגוריה:משפחת סמילנסקי
קטגוריה:ישראלים שנולדו ב-1941
איינרס בגאצקיס

**איינרס בגאצקיס** (בלטבית: **Ainars Bagatskis**; נולד ב-29 במרץ 1967) הוא כדורסלן עבר ומאמן כדורסל לטבי בהווה. כיום הוא משמש כמאמן קייב באסקט. בגאצקיס שיחק בנבחרת לטביה בשנים 1999–2006 והשתתף בארבע אליפויות אירופה בכדורסל.

## קריירה כשחקן
בגאצקיס שיחק במשך 21 עונות בליגות באירופה, החל משנת 1985 בואף ריגה. בסך הכל שיחק ב-14 קבוצות שונות, איתן זכה באליפויות בנורווגיה, בלטביה, בליטא ובליגה הבלטית.

הוא שיחק בז'לגיריס קובנה, ובין השאר, השתתף באפריל 2004 במשחק נגד מכבי תל אביב שכונה "נס ז'לגיריס", שאותו כינה -"ההפסד הקשה ביותר בקריירה שלי".

בסוף עונת 2006 פרש ממשחק ועבר לקריירת אימון.

## קריירה כמאמן
בשנת 2006, בעונתו האחרונה כשחקן, בגאצקיס כבר שימש כמאמן-שחקן בליגת העל הלטבית. בהמשך אימן תקופה קצרה את קבוצת ז'לגיריס קובנה ולאחר מכן אימן קבוצות נוספות בלטביה, ברוסיה, בגאורגיה ובאוקראינה.

החל משנת 2010 משמש בגאצקיס כמאמן נבחרת לטביה. הוא הוביל את נבחרתו לשלוש אליפויות אירופה - 2011, 2013 ו-2015. באליפות האחרונה סיימה לטביה במקום השמיני וזכתה בכרטיס לטורניר הקדם-אולימפי.

בין השנים 2014–2016 אימן בגאצקיס את קבוצת ניז'ני נובגורוד מליגת העל הרוסית.

בקיץ 2016 מונה לעוזרו של המאמן דייוויד בלאט בקבוצת דרושפאקה הטורקית.

ב-24 בדצמבר 2016 מונה למאמן קבוצת מכבי תל אביב עד לסוף העונה עם אפשרות להארכה. ב-16 במאי 2017 פוטר ממכבי תל אביב לאחר רצף הפסדים וכישלונות.

ב-30 ביוני 2018 בגאצקיס מונה לתפקיד מאמן ברוזה במברג.

## קישורים חיצוניים

* 
* 

## הערות שוליים

קטגוריה:כדורסלנים לטבים
קטגוריה:כדורסלני נבחרת לטביה
קטגוריה:כדורסלני ז'לגיריס קובנה
קטגוריה:כדורסלני דיז'ון
קטגוריה:כדורסלני אורל גרייט
קטגוריה:כדורסלני VEF ריגה
קטגוריה:כדורסלני ונטספילס
קטגוריה:מאמני מכבי תל אביב בכדורסל
קטגוריה:מאמני כדורסל
קטגוריה:מאמני ברוזה במברג
קטגוריה:לטביה: אישים בספורט
קטגוריה:מאמני ז'לגיריס קובנה
קטגוריה:מאמנים שזכו בגביע המדינה בכדורסל
קטגוריה:ילידי 1967
עונת 1953/1954 בלה ליגה

**עונת 1953/1954** הייתה העונה ה-23 של לה ליגה שהיא הליגה הספרדית הבכירה בכדורגל. העונה החלה ב-13 בספטמבר 1953 והסתיימה ב-25 באפריל 1954. 

הליגה כללה 16 קבוצות. קבוצות שזכו במקום 15–16 עברו בסוף העונה לליגת המשנה במקום שתי קבוצות מליגת המשנה שזכו בה במקום ראשון ב-2 הבתים שלה. קבוצות שהגיעו למקום 2–3 בכל אחד מהבתים של ליגת המשנה, השתתפו במשחקי המבחן עם קבוצות שזכו במקום 13–14 בליגה הבכירה. שתי הקבוצות החזקות ממשחקי המבחן ישחקו בעונת 1954/1955 בליגה הבכירה.  

בהתאם לתוצאות של העונה הקודמת דפורטיבו מאלגה וסרגוסה ירדו ליגה. מליגת המשנה עלו אוססונה וריאל חאאן.

התחרות כללה 30 סיבובים (משחק בית ומשחק חוץ). על ניצחון הוענקו 2 נקודות ועל תיקו נקודה בודדת. 

ריאל מדריד זכתה בתואר וזאת בפעם השלישית בתולדות המועדון.

ריאל אוביידו וספורטינג חיחון ירדו לליגת המשנה בסוף העונה. בעקבות משחקי המבחן גם אוססונה וריאל חאאן ירדו לליגת המשנה. 

## כדורגלנים מצטיינים
פרס הפיצ'יצ'י - אלפרדו די סטפנו (), שחקן ריאל מדריד זכה בתואר מלך השערים עם כיבוש 27 שערים ב-28 משחקים. זאת הייתה הפעם הראשונה בהיסטוריה של הליגה שאזרח זר זכה בתואר מלך השערים.

חואן איגנסיו אוטרו מדפורטיבו לה קורוניה היה השוער הטוב של העונה. הוא ספג 35 שערים ב-25 משחקים.

## טבלת הליגה

## סטטיסטיקה
### מלכי השערים

## קישורים חיצוניים
* נתונים מפורטים מאתר rsssf
* נתונים מפורטים מאתר bdfutbol
* נתונים מאתר worldfootball
* נתונים מאתר transfermarkt

## הערות שוליים

1953 1954
קטגוריה:תחרויות כדורגל ב-1953
קטגוריה:תחרויות כדורגל ב-1954
יחסי הולנד–קטר

[ממוזער|שר החוץ הקטרי [ח'אלד בן מוחמד אל-עטיה  (מימין) נפגש עם שר החוץ ההולנדי פרנס טימרמנס  בעת ביקורו בהאג ב-2014.]]
היחסים בין **[[הולנד|ממלכת ארצות השפלה]]** לבין **[[קטר (מדינה)|מדינת קטר]]** מבוססים על שיתוף פעולה במגוון תחומים, העיקרי שבהם הוא הסחר שבין המדינות. שיתוף הפעולה מצד חברות שונות משתי המדינות אף הוא מתחזק לאורך השנים, כשחברות הולנדיות רבות פותחות משרדים וסניפים בקטר.

## היסטוריה
מלכת הולנד ביאטריקס קיימה ביקור רשמי בקטר במרץ 2011. בביקור שוחחה המלכה עם שייח'ה מוזה, אשתו של אמיר קטר, חמד בן ח'ליפה אאל ת'אני והמלכה האם של קטר. מאז ועד היום, שרים הולנדים ביקרו בקטר ולהפך.

בשנת 2015 ביקר שגריר זכויות האדם ההולנדי בקטר ושוחח עם נציגי הממשלה וארגונים לא ממשלתיים. הולנד פועלת לשפר את מצב מהגרי העבודה לקטר ומתייעצת בקביעות עם הרשויות בקטר בנוגע לסוגיה זו.

## יחסים כלכליים
היקף המסחר בין הולנד לקטר גדל משמעותית בעשור השני של המאה ה-21.

בשנת 2014 ייצאה קטר להולנד סחורה בהיקף של 197 מיליון דולר אמריקאי שכללה בעיקר נפט וגז טבעי. לעומתה הולנד ייצאה לקטר סחורה בהיקף של 460 מיליון דולר אמריקאי שכללה בעיקר חלב משומר, תחמוצת קובלט, מוצרי תקשורת ומחשבים. חברות הולנדיות מעורבות בפרויקטים גדולים בתחום הנפט, הגז הטבעי וה. מספר גדל והולך של עסקים הולנדיים פותח משרדים בקטר. קטר אף הביעה עניין במומחיות ההולנדית בנוגע לאנרגיה בת קיימא, לתחבורה וללוגיסטיקה, למים ולסביבה ולכן לחברות הולנדיות יש הזדמנויות רבות בקטר. מגזרים נוספים בהם קיימות השקעות הן ענפי הבריאות והתיירות.

## יחסים אקדמיים
לאוניברסיטת סטנדן יש סניף בקטר, שמציע קורסים בעסקים ובאירוח בינלאומי. ל"ארגון הולנד למחקר מדעי יישומי" (TNO) יש משרד אזורי בפארק המדע והטכנולוגיה בקטר מאז 2011. אוניברסיטת חרונינגן ואוניברסיטת מאסטריכט מפעילות מספר תוכניות משותפות עם אוניברסיטת קטר.
## שגרירויות
בחודש אוגוסט 2005 פתחה הולנד את שגרירותה בדוחה שבקטר, במעמד ראש ממשלת הולנד יאן פיטר בלקנאנדה שביקר בקטר במועד פתיחת השגרירות. בשנת 2006 פתחה קטר את שגרירותה בהאג שבהולנד, וזו מטפלת באינטרסים הקטריים בהולנד.

## קישורים חיצוניים

* Bilateral relations

## הערות שוליים

קטגוריה:ערכים ללא קטגוריות פיזיות - יחסי חוץ
איחלאס בבו

**אִיחְלַאס בֶּבּוּ** (בצרפתית: **Ihlas Bebou**; נולד ב-23 באפריל 1994 בסוקודה שבטוגו) הוא כדורגלן טוגולזי המשחק כקשר ימני וכחלוץ בקבוצת הופנהיים מהבונדסליגה ובנבחרת טוגו.

## קריירת מועדונים
בבו הגיע למחלקת הנוער של פורטונה דיסלדורף מהבונדסליגה השנייה בשנת 2012. בשנת 2013 החל לשחק בפורטונה דיסלדורף II, קבוצת המילואים של המועדון. ב-15 בספטמבר 2013 ערך בבו את הופעת הבכורה שלו בקבוצה הראשונה של המועדון, כשנכנס כמחליף בדקה ה-62 בתיקו 1-1 נגד דינמו דרזדן במסגרת המחזור השביעי בליגה. זו הייתה הופעתו היחידה בעונת .

בבו חזר לשורות הקבוצה הראשונה רק בסוף עונת . ב-14 באפריל 2015 הוא הבקיע את שער הבכורה שלו במועדון, שער בדקה ה-74 בהפסד 2–3 לאינגולשטאדט 04 במסגרת המחזור ה-29 בליגה. בסך הכל ערך בבו 10 הופעות ליגה בעונה זו והבקיע שני שערים. בעונת , בה סיימה פורטונה דיסלדורף במקום ה-14 בליגה, הוסיף בבו 23 הופעות ליגה ושני שערים. ב-31 באוגוסט 2017 חתם בבו בהנובר 96. ב-9 בספטמבר ערך את הופעתו הבכורה בקבוצה בתיקו 1-1 נגד וולפסבורג. ב-15 בספטמבר הבקיע את שערו הראשון בניצחון 0–2 על המבורג. ב-17 במאי 2019 חתם בבו בהופנהיים.

## קריירה בינלאומית
ב-4 בספטמבר 2016 ערך בבו את הופעת הבכורה שלו בנבחרת טוגו, בניצחון 0–5 על נבחרת ג'יבוטי במסגרת מוקדמות גביע אפריקה לאומות 2017.

## קישורים חיצוניים

קטגוריה:כדורגלנים טוגולזים
קטגוריה:קשרי כדורגל טוגולזים
קטגוריה:חלוצי כדורגל טוגולזים
קטגוריה:סוקודה: כדורגלנים
קטגוריה:כדורגלני פורטונה דיסלדורף
קטגוריה:כדורגלני הנובר 96
קטגוריה:כדורגלני הופנהיים
קטגוריה:כדורגלני נבחרת טוגו
קטגוריה:ילידי 1994
יקטרינבורג ארנה

**יקטרינבורג ארנה** הוא שמו הנפוץ של **האצטדיון המרכזי** (רוסית: **Центральный стадион**) בעיר יקטרינבורג בירת מחוז סברדלובסק, רוסיה.

משמש בעיקר למשחקי כדורגל וכמגרשה הביתי של מועדון הכדורגל אוראל. האצטדיון אירח גם ארבעה ממשחקי מונדיאל 2018 שהתקיימו במדינה ולשם כך עבר שיפוץ מקיף שנועד להתאימו לתו התקן של פיפ"א, שבסיומן הגיעה תכולת המושבים ל-35,000. מתוכננת הסרת היציע הזמני שנבנה ובכך יצומצם מספר המושבים ל-23,000.

## היסטוריה
האצטדיון הנוכחי נבנה ב-1957. לפני כן על השטח עליו ממוקם האצטדיון שכנו מ-1900 הוולודרום, מ-1928 האצטדיון המחוזי ומ-1936 "אצטדיון מטלורג של המזרח". בין השנים 2006 ל-2011 עבר האצטדיון שיפוץ נוסף במהלכו נסגר לפעילות.

בשנת 2014 נסגר שוב לקראת התאמתו לאירוח מונדיאל 2018 והשיפוצים בו נערכו עד לסוף שנת 2017. בספטמבר 2017 יושב ראש התאחדות הכדורגל הרוסית ויטאלי מוטקו הודיע כי 87% מהאצטדיון כבר נבנה. בדצמבר אותה שנה נודע שבניית האצטדיון הושלמה והאצטדיון המחודש נחנך במשחק של אורל במסגרת ליגת העל הרוסית בכדורגל, באפריל 2018. ואירח בהמשך 4 משחקים משלב הבתים של מונדיאל 2018.

במאי 2020 האצטדיון תוכנן לארח את גמר הגביע הרוסי בכדורגל 2019/2020, ברם בעקבות התפרצות נגיף הקורונה ברוסיה המשחק נדחה ליולי 2020.

## קישורים חיצוניים

* 

## הערות שוליים

קטגוריה:אצטדיוני כדורגל ברוסיה
יקטרינבורג
קטגוריה:יקטרינבורג: ספורט
ארנה
קטגוריה:יקטרינבורג: מבנים
בברים מלגשים

**בברים מלגשים** (שם מדעי: *Bernieridae*) היא משפחה של ציפורי שיר הקרובה לטימליים ובעבר הייתה תת-משפחה שלה אך הופרדה ממנה. משפחה זו אנדמית למדגסקר.

משפחה זו נחשבה זמן רב כחלק מהטימליים (או הבברים) וגם לבולבוליים והסבכיים.

אלו קבוצת עופות החיים ביערות טרופים במדגסקר, בעיקר בדרום-מזרחה והם בעלי מקורים ארוכים מעט, ראשים גדולים והם מותאמים לחיים על הקרקע חלק רב מזמנם. הם ניזונים מחרקים בציד בחבורות הן על הקרקע והן מהאוויר.

## סוגים
* סוג ומין יחיד Bernieria madagascariensis
* סוג ומין יחיד Crossleyia xanthophrys
* Cryptosylvicola randrianasoloi
* Hartertula flavoviridis
* Oxylabes madagascariensis
* Randia pseudozosterops
* Thamnornis chloropetoides
* Xanthomixis - בו 4 מינים

## קישורים חיצוניים

קטגוריה:סבכים
הומלס (אתר אינטרנט)

**הומלס** הוא אתר אינטרנט ישראלי העוסק בפרסום מודעות בתחומים שונים כגון נדל"ן, רכב, הצעות עבודה ועוד. הומלס הוקם בשנת 2000, והוא הלוח האינטרנטי הוותיק בישראל.

## היסטוריה
האתר הוקם בשנת 2000 על ידי פז דרור שחיפש בעצמו דירה והחליט להמיר את המודעות המודפסות לפורמט דיגיטלי ולפרסם אותן באתר אינטרנט שהתמקד בתחילה באזור תל אביב בלבד ולאחר מכן התרחב לשאר אזורי הארץ, שירכז דירות למי שמחפשים למכור, לקנות, להשכיר או לשכור דירות. תחילה העניק האתר את השירותים בחינם, ולאחר שנה החל לגבות תשלום בגין פרסום מודעות.

האתר היה הראשון שהציע לוחות מודעות בפורמט אינטרנטי, והביא למהפכה בתחום הפרסום בארץ, והחליף בעצם את מודעות הלוח שהיוו מקור הכנסה משמעותי לעיתונים עד לאותה תקופה. בין השאר חילק האתר את המודעות לאזורים בארץ, חלוקה שהוא היה הראשון לבצע. בניגוד ללוחות אינטרנטיים אחרים בעולם, הציג האתר מבנה חדשני של טבלאות המציגות את כל תוצאות החיפוש באופן נוח, ומאפשרות הרחבת המודעה בלחיצה על השורה הרלוונטית בטבלה, במקום פתיחת המודעה בחלון נפרד. פורמט זה הועתק גם לאתרי לוחות אחרים בישראל.

בשנת 2003 השיק האתר שירות ייחודי לאותה תקופה, "הסוכן החכם" שאפשר קבלת מודעות בדואר אלקטרוני ובמסרון ישירות לטלפון הנייד. באותה תקופה החל האתר להציג את מחירי הדירות בשקלים חדשים במקום בדולרים.

באותה שנה השיק הומלס את לוח הרכב האינטרנטי "הקרטל" שאוחד בהמשך לתוך המותג "הומלס". ב"הקרטל" הוצגו קטגוריות חדשות נוספות כמו טרקטורונים ואביזרי רכב.

חידוש נוסף שהציג האתר היה "המודעה המוקפצת", שאפשרה ללקוחות להקפיץ את המודעה שפרסמו לראש לוח המודעות על מנת ליצור חשיפה נוספת, וזאת תמורת תשלום נוסף.

עם השנים התפתח האתר החל להציע מודעות בתחומים נוספים כגון לוח מכירת רכב, לוח הצעות עבודה, בעלי מקצוע ואף תחום המוקדש לחיות מחמד. בשנת 2014 עבר האתר תהליך של מיתוג מחדש, ממשק המשתמש עודכן ונוספו קטגוריות חדשות כמו רכישת דירות חדשות ישירות מהקבלנים המבצעים, תחום שמהווה כיום חלק ניכר מפעילות האתר, וקטגוריה בשם Restless שמטרתה פרסום להצעות עבודה בתחום המסעדנות ובתי הקפה.

## מבנה האתר ושירותים עיקריים
האתר מאפשר ללקוחותיו לפרסם מודעות למכירה או השכרה של מוצרים שונים במגוון קטגוריות על פי תבנית מודעה מוגדרת מראש לה ניתן להוסיף גם טקסט חופשי. כשללקוחות ניתנת האפשרות לפרסם מודעה חינמית, או לשלם עבור הפרסום מה שיגדיל את חשיפת המודעה בפני גולשי האתר .

גולש המחפש לרכוש או לשכור מוצר או שירות, יכול לחפש באתר באמצעות חיפוש על פי קטגוריות ולאחר מכן גם לפי שדות נוספים כמו תתי קטגוריות, מחירים, אזור בארץ וחיפוש באמצעות טקסט חופשי. כמו כן מפעיל האתר מוקד טלפוני לייעוץ בתחום הנדל"ן.

באתר מספר קטגוריות לפרסום, לוח דירות ונדל"ן למכירה והשכרה, לוח רכב, לוח דרושים למחפשי עבודה, לוח בעלי מקצוע ולוח Restless שהוא לוח דרושים ייעודי לתחום המסעדנות ובתי הקפה.

## הערות שוליים

קטגוריה:שירותי אינטרנט ישראליים
קטגוריה:אתרי מסחר אלקטרוני ישראליים
קטגוריה:אתרים מבוססי תוכן משתמש
דונקוביוס שחור-כיפה

**דונקוביוס שחור-כיפה** (שם מדעי: *Donacobius atricapilla*) היא ציפור שיר החיה באמריקה הדרומית והיא הציפור היחידה ממשפחת הדונקוביוסיים (Donacobiidae).
## מאפיינים
אורכה של הציפור 22 ס"מ ומשקלה 30–40 גרם. היא בעלת פלג גוף עליון שחור ובטן צהובה עם זנב מניפתי אפור וארוך. המקור שחור וארוך מעט והעין צהובה.

הדונקוביוס מצוי ברחבי יערות האמזונאס והביצות סביבם. הוא מצוי בעיקר בסביבות צמחי מים שסביב אגמים באזור. בכמה אזורים הוא מצוי באזורים פחות לחים מהיער.

המיון שלו שונה פעמים רבות כשבתחילה שויך למשפחת הקיכליים ואחר כך לחקייניים, לגדרוניים ולסבכיים. לבסוף סווג כמין היחיד במשפחה עצמאית.

## קישורים חיצוניים

## הערות שוליים

קטגוריה:טקסונים שתוארו בידי קארולוס לינאוס
קטגוריה:סבכים
קטגוריה:עופות יחידים בסוגם
קטגוריה:מינים יחידים במשפחתם
קטגוריה:בעלי חיים שתוארו ב-1766
וולגוגרד ארנה

**וולגוגרד ארנה** (ברוסית: **Волгоград Арена**) הוא אצטדיון כדורגל בעיר וולגוגרד בירת מחוז וולגוגרד, רוסיה. האצטדיון אירח חלק ממשחקי מונדיאל 2018 שהתקיים במדינה. בנוסף מהווה את מגרשה הביתי של מועדון הכדורגל רוטור וולגוגרד. תכולת האצטדיון עומדת על 45,568 מקומות.

## היסטוריה
האצטדיון נבנה על האתר שבו שכן האצטדיון הקודם ("האצטדיון המרכזי") למרגלות גבעת מאמייב שם שוכן קומפלקס זיכרון לזכר חללים שנפלו בהגנה על העיר. האצטדיון הקודם נבנה ב-1958 במסגרת הריסות העיר לאחר המלחמה על מה שהיה בעבר אתר של מסוף נפט. האזור היה לא מפותח ומאופיין במבנים בעלי ערך נמוך ומחסנים.

הבנייה החלה בשנת 2015 והושלמה ב-3 באפריל 2018. במהלך הבנייה נמצאו מאות קליעים ופצצות שנותרו מתחת לשטח עוד מתקופת קרב סטלינגרד, שהתחולל בתחומי העיר. בנייתו לוותה בסכסוכים רבים בין ממשלת מחוז וולגוגרד לחברות הבנייה בשל מימון שעוכב ומשרד הספורט הרוסי אף הגיש תביעה נגד חברת Stroitransgaz שבנתה את האצטדיון, בשל הפרת חוזים מול הממשלה על אי עמידה בזמנים. עם זאת, המשרד משך את תביעתו במרץ 2018 והבנייה הושלמה כאמור באפריל 2018.

משחק הבכורה נערך ב-21 באפריל 2018, במסגרת המחזור ה-34 של ליגת הכדורגל הלאומית כשרוטור וולגוגרד אירחה את לוצ'-אנרגיה ולדיווסטוק וניצחה בתוצאה 2:1 לעיני 19,421 צופים. ב-9 במאי 2018 האצטדיון אירח את משחק הגמר של הגביע הרוסי בכדורגל וכמה ממשחקי מונדיאל 2018. במהלך חודש האירוח האזור ספג סערת גשמים ורוחות שיצרו סדקים גדולים בשבילים ובדרכים המובילות לאצטדיון. ב-16 ביולי 2018, יום לאחר סיום הטורניר דווח על שיטפונות בתוך האצטדיון עצמו בשל סדקים במבנה.

בקיץ 2019 דווח שוב על ליקויים שנמצאו במבנה, ברם זה לא מנע מקבוצת רוטור וולגוגרד לרשום את האצטדיון לאירוח משחקים בליגת הכדורגל הלאומית ובמסגרת הגביע הרוסי בכדורגל.

700px|מרכז|ממוזער|וולגוגרד ארנה לפני משחק בין  ל
בקיץ 2024 אירח את משחק הסופר קאפ הרוסי בכדורגל, בין זניט סנקט פטרבורג וקבוצת קרסנודאר.

## קישורים חיצוניים

## הערות שוליים

קטגוריה:אצטדיוני כדורגל ברוסיה
וולגוגרד
קטגוריה:וולגוגרד: ספורט
קטגוריה:וולגוגרד: מבנים
קטגוריה:רוטור וולגוגרד
בברים אפריקנים

**בברים אפריקנים** (שם מדעי: Macrosphenidae) היא משפחה של ציפורי שיר הקרובה לטימליים או הסבכיים ובעבר הייתה תת-משפחה שלה אך הופרדה ממנה. הם קשורים לציפורים דמויי הסבכיים (כמו העפרוניים, סנוניתיים וירגזיים) והם חיים רק באפריקה שמדרום לסהרה.
## מאפיינים
ציפורים אלה בעלי ראש גדול ומקורים נוקשים אפורים. הם מגוונים בגודלם וארכם 8–23 ס"מ. למינים השונים הבדלים שונים. לחלקם זנבות ארוכים ומייצבים ואחרים בעלי זנבות קצרים, חלקם בעלי כנפיים מעוגלות ואחרים בעלי כנפיים רחבות. חלקם יותר צבעוניים, בכיוון האדום-חום, ואחרים עמומי צבע.

הן חיות מיערות גשם לחים לסוואנות ואפילו לאזורים יבשים יותר. חלקם חיים באזורים סלעיים. הם ניזונים מחרקים שונים שהם עטים עליהם מלמעלה או במרדף אווירי ולעיתים הם ניזונים בלהקות.

אלו עופות טריטוריאליים ומונוגמיים.
## סוגים
* *Sylvietta *- בו תשעה מינים
* סוג ומין יחיד *Melocichla mentalis*
* סוג ומין יחיד *Achaetops pycnopygius*
* סוג ומין יחיד *Sphenoeacus afer*
* סוג ומין יחיד *Cryptillas victorini*
* *Macrosphenus *- בו חמישה מינים

## קישורים חיצוניים

קטגוריה:סבכים
אצטדיון קלינינגרד

**רוֹסטֶך ארנה** (ברוסית: **Ростех Арена**, לשעבר **אצטדיון קלינינגרד** – ברוסית: Стадион Калининград) הוא אצטדיון כדורגל בעיר קלינינגרד, בירת מחוז קלינינגרד המהווה מובלעת של רוסיה באירופה. האצטדיון אירח חלק ממשחקי מונדיאל 2018 שנערכו במדינה. כמו כן האצטדיון מהווה את מגרשה הביתי של מועדון הכדורגל בלטיקה קלינינגרד.

## היסטוריה
באוקטובר 2012 שלטונות המחוז הודיעו על תחרות פתוחה לפתח את פרויקט האצטדיון. המנצח היה משרד האדריכלים מוסטוביק. ואולם, ביוני 2014 בית משפט הכריז על החברה כפושטת רגל וצו ממשלתי העניק את חוזה הבנייה לחברת קרוקוס אינטרנשיונל. בתחילה, תוכנן לבנות את האצטדיון במרכז העיר במקום אצטדיון בלטיקה הקיים. לבסוף, בדצמבר 2014 הוכרז כי הוחלט לבנות את האצטדיון על *אי אוקטובר* על אף העובדה שהאזור חשוף לסכנת שיטפונות והעבודה באזור תגדיל את העלויות הכספיות.

ב-10 באוגוסט של אותה שנה נודע כי שם האצטדיון יהיה "אצטדיון קלינינגרד".

מאז נחנך משמש כמגרש הבית של בלטיקה קלינינגרד והוא מארח לעיתים משחקים של נבחרת רוסיה בכדורגל.

ב־2023,  חברת רוסטך הפכה לספונסר הראשי של האצטדיון ובאותה שנה אירח האצטדיון את גמר הגביע הרוסי בכדורגל נשים.

## קישורים חיצוניים

## הערות שוליים

קלינינגרד
קלינינגרד
קטגוריה:קלינינגרד: ספורט
קטגוריה:בלטיקה קלינינגרד
עונת 1954/1955 בלה ליגה

**עונת 1954/1955** הייתה העונה ה-24 של לה ליגה שהיא הליגה הספרדית הבכירה בכדורגל. העונה החלה ב-12 בספטמבר 1954 והסתיימה ב-10 באפריל 1955. 

הליגה כללה 16 קבוצות. קבוצות שזכו במקום 15–16 יעברו בסוף העונה לליגת משנה במקום שתי קבוצות מליגת משנה שזכו בה במקום ראשון ב-2 הבתים שלה. קבוצות שכו במקום 2-3 בכל אחת מהבתים של ליגת המשנה ישתתפו במשחקי המבחן עם קבוצות שזכו במקום 13–14 בליגה הבכירה. שתי קבוצות החזקות ממשחקי המבחן ישחקו בעונת 1955/1956 בליגה הבכירה.  

בהתאם לתוצאות של העונה הקודמת ריאל אוביידו, ספורטינג חיחון, אוססונה וריאל חאאן ירדו ליגה. מליגת המשנה עלו הרקולס, דפורטיבו מאלגה, לאס פאלמס ודפורטיבו אלאבס.

התחרות כללה 30 סיבובים (משחק בית ומשחק חוץ). על ניצחון הוענקו 2 נקודות ועל תיקו נקודה בודדת. 

ריאל מדריד זכתה בתואר וזאת בפעם הרביעית בתולדות המועדון ובפעם השנייה ברציפות.

ראסינג סנטנדר ודפורטיבו מאלגה ירדו לליגת משנה בסוף העונה. בעקבות משחקי מבחן אספניול וריאל סוסיאדד נותרו בליגה הבכירה.

## כדורגלנים מצטיינים
פרס הפיצ'יצ'י - חואן ארסה, סביליה זכה בתואר מלך השערים עם כיבוש 29 שערים ב-29 משחקים. 

חואן אלונסו מריאל מדריד היה השוער הטוב של העונה. הוא ספג 24 שערים ב-24 משחקים.

## טבלת הליגה

## סטטיסטיקה
### מלכי השערים

## קישורים חיצוניים
* נתונים מפורטים מאתר rsssf
* נתונים מפורטים מאתר bdfutbol
* נתונים מאתר worldfootball
* נתונים מאתר transfermarkt

## הערות שוליים

1954 1955
קטגוריה:תחרויות כדורגל ב-1954
קטגוריה:תחרויות כדורגל ב-1955
רמיזיים

**רמיזיים** (שם מדעי: Remizidae) היא משפחה של ציפורי שיר הקרובים למשפחת הירגזיים.

אלו ציפורים קטנות מאוד באורך 7.5-11 ס"מ. הן מזכירות ירגזים אך בעלות פנים ומקורים דקים יותר. הן בעלות גוונים אפורים וצהובים-לבנים אך לכמה מינים פסים שחורים על עיניהם ולכמה מהם צבעים אדומים יותר.

משפחה זו חיה באזורים ממוזגים וטרופיים באירואסיה, אמריקה הצפונית ואפריקה. רוב המינים אינם נודדים. הם חיים בלהקות קטנות ביערות או אזורי שיחים, חלקם חיים בערבות וביצות ואחרים ביערות גשם.

הם ניזונים כדרך הירגזיים מחרקים שהם מלקטים בכל פינה אפשרית בין העלים והזלזלים.

אלו ציפורים מונוגמיות. הן בונות את קיניהן מנוצות מוך, מעט בוץ וקורי עכביש.

## מיון
* משפחה **רמיזיים** (Remizidae)
**סוג Remiz - בו הרמית
**סוג Anthoscopus
**סוג ומין יחיד Auriparus flaviceps

## גלריה

קובץ:Grey penduline tit, Anthoscopus caroli, also known as the African penduline-tit at Ndumo Nature Reserve, KwaZulu-Natal, South Africa (28886243736).jpg
קובץ:Auriparus flaviceps.jpg
קובץ:White-crowned Pendulin Tit - Uzbekistan S4E6533.jpg


## קישורים חיצוניים

* 

*
עידן כהן (כוריאוגרף)

**עידן כהן** (נולד ב-6 ביוני 1978 בקיבוץ מזרע) הוא רקדן וכוריאוגרף ישראלי. זוכה פרס שרת התרבות לשנים 2008, 2010 ו-2012.

## ביוגרפיה
עידן כהן הוא בוגר מושבת האמנויות שבמצפה רמון. סיים את לימודיו התיכוניים בהצטיינות בלימודי האמנויות הוויזואליות, תיאטרון ומוזיקה קלאסית.

את הכשרתו במחול החל באולפנה למחול בקיבוץ מזרע. בין השנים 1999–2006 היה רקדן מוביל בלהקת המחול הקיבוצית.

ב-2003 יצר את "Yellow Brick Road" במסגרת "ניצוצות", ערב מיצירות רקדני להקת המחול הקיבוצית. ב-2005 יצא לדרכו העצמאית עם היצירה "אידרה בכוס תה", דואט שהועלה במסגרת פסטיבל "גוונים במחול 2005". בשנת 2006 העלה את היצירה "שנה של דג", שזיכתה אותו במקום השני בתחרות הכוריאוגרפיות הבינלאומית "no ballet" בלודויגזהאפן, גרמניה ופרס עידוד היצירה לאמן מתחום המחול של אותה שנה מטעם אמ"י ובנק הפועלים. ב-2007 יצר את הסולו "פרווה מתוקה שלי", במסגרת פסטיבל "גוונים במחול" במרכז סוזן דלל. הסולו זכה במקום הראשון בפרס הביצוע בתחרות הסולואים ה-12 בשטוטגרט (בביצוע הרקדן רן בן דרור). בשנת 2008 העלה את היצירה "Joy Ride" ואת "Half Cup Sesame Seeds" עבור להקת המחול "arabesque" שבסופיה, בולגריה. עבור היצירה זכה במקום הראשון בתחרות ע"ש מרגריטה בוגויבה בבולגריה, בפרס נוסף עבור האינטרפרטציה המוזיקלית ובפרס שרת התרבות לשנת 2008.

ב-2009 העלה גרסה אישית אמיצה לבלט "אגם הברבורים", כקו-פרודוקציה עם הפסטיבל וכנס המחול ה-16 למחול עכשווי ביטום פולין, Tanzplan Dresden – גרמניה, ואת "3Pieced Swan, op.1" - סולו בביצועו, שהועלתה במסגרת "In the company of men" בתיאטרון DNA בניו יורק. בשנת 2010 יצר את "ברזיל" (2010), בשיתוף עם להקת המחול מריה קונג ואת "Because" עבור ה-SDT, פולין. בשנת 2011 העלה את "Mad Siren" לצלילי סונטות לפסנתר של וולפגנג אמדאוס מוצרט. על היצירה זכה בפרס שרת התרבות לשנת 2012. בשנת 2012 יצר את "שירי שוליה נודד" למחרוזת ליד מאת גוסטב מאהלר, וב-2013 את "ג'נדר בנדר".

## יצירות
* שנה של דג (2006)
* פרווה מתוקה שלי (2007)
* ג'וי רייד (2008)
* אגם הברבורים (2009)
* ברזיל (2010)
* מד סיירן (2011)
* ג'נדר בנדר (2013)
* הקפולטי והמונטקי (2016)

### יצירות נוספות
* 'Holi' בשיתוף עם סאפייר קריאיישנז - הודו. עבור פסטיבל המחול Interface, כלכתה, הודו.
* 'Nesting' פרויקט סייט ספסיפיק באמהרסט קולג', מסצ'וסטס-ארצות הברית (2013).
* 'Private dancer' עבור T.H.E Dance Company, סינגפור
* 'Because' עבור The Edge, לונדון
* 'Nesting' עבור תיאטרון מחול קרקוב (2015)

## קישורים חיצוניים

* 
* עידן כהן, באתר הבמה
* Idan Cohen's I Capuleti e i Montecci - Amherst Collage prod
* ראיון עם עידן כהן - בלט לבובה ממוכנת, באתר הבמה.

## הערות שוליים

קטגוריה:רקדנים ישראלים
קטגוריה:כוריאוגרפים ישראלים
קטגוריה:זוכי פרס שרת התרבות
קטגוריה:מזרע: אישים
קטגוריה:ישראלים שנולדו ב-1978
מוהואיים

**מוהואיים** (שם מדעי: Mohoidae) היא משפחה של ציפורי שיר נכחדת של מינים שחיו באיי הוואי והותאמו לתזונה מצוף פרחים. עד לאחרונה הם נחשבו לקרובי משפחתם של הדבשניים אך בעקבות מחקרים התברר שהם דווקא מקורבים יותר לציצניתיים ולחטפיות המשי וכן לעוף שח-דקלים ופחות לעופות האוסטרליים. הדמיון ביניהם כמו גם הדמיון לצופיתיים נובע מאבולוציה מתכנסת מאבות שונים שהותאמו לתזונה מצוף פרחים. כמו כן הם בעלי דמיון גדול למיני הפרושיים, פרושי הוואי שהם בעלי עיצוב מקור דומה.

אלו היו עופות בעלי גוף שחור וראשים כהים עם מקורים שחורים ארוכים ומעוקלים שהותאמו לפרחי הוואי הטרופיים. אורכם הגיע עד 30 ס"מ והם היו בעלי נוצות זהובות מתחת לכנפיים ובאזור השת ובכמה מינים גם על הכתפיים. נוצות הזנב ארוכות ואפורות-לבנות.

עופות אלו נכחדו כולם עד 1987 מהוואי ונחשבים למשפחה היחידה שנכחדה כולה בעת המודרנית. הם נכחדו עקב אובדן היערות בהם הן חיו אך בעיקר בגלל ציד של האנשים שהגיעו כדי להתקשט עם נוצותיהם המשובחות. חלקם נכחדו עקב מלריה שהובאה על ידי האדם והחיות שהביא עמו.

## מיון
* משפחה **מוהואיים** (*Mohoidae*)
**סוג קיואה (*Chaetoptila*)
***מין קיואה (*Chaetoptila angustipluma*)
***מין קיואה אואהו (*Chaetoptila cf.angustipluma*)
***מין קיואה צר-מקור (*?Chaetoptila sp.*)
**סוג מוהו (*Moho*)
***מין מוהו אואהו (*Moho apicalis*)
***מין מוהו בישופ (*Moho bishopi*)
***מין מוהו קאואיי (*Moho braccatus*)
***מין מוהו הוואי (*Moho nobilis*)
יש המשייכים למשפחה גם את הסוג הנכחד פיופיו (*Turnagra*) אך מקובל לסווג אותו במשפחת הזהבניים.

## גלריה

קובץ:Mus Nat Hist Nat 25022013 Moho nobilis.jpg
קובץ:Moho apicalis.jpg
קובץ:Moho bishopi (Bishop's 'O'o), Bishop Museum, Honolulu.jpg
קובץ:Kauaioo.jpg


## קישורים חיצוניים

קטגוריה:דרוראים
קטגוריה:הוואי: עופות
אריצרוצרסיים

**אריצרוצרסיים** (שם מדעי: **Erythrocercidae**) היא משפחה של ציפורי שיר, בה סוג יחיד - חטפית צהובה (Erythrocercus), המצויה רק באפריקה שמדרום לסהרה. בעבר היא נחשבה לחלק ממשפחת החטפיתיים, למונרכיתיים או לסבכיים אך מוגדרים כעת כמשפחה עצמאית.

אורך ציפורים אלה 9–12 ס"מ ומשקלם 5–8 גרם. הם בעלי צבעים חומים וצהובים באזור הבטן. העיניים צהובות ויש להם כיפה אדמדמה על הראש. הם חיים בין העצים ברחבי אפריקה ומחפשים חרקים בין העצים והזלזלים שביערות הגשם.

הן עופות מונוגמיות המקננות בקני עץ על הענפים.

## מיון
* משפחה **אריצרוצרסיים** (Erythrocercidae)
**סוג **חטפית צהובה** (Erythrocercus)
***מין Erythrocercus holochlorus
***מין Erythrocercus livingstonei
***מין Erythrocercus mccallii

## קישורים חיצוניים

קטגוריה:בעלי חיים שתוארו ב-1857
קטגוריה:טקסונים שתוארו בידי גוסטב הארטלאוב
קטגוריה:סבכים
חיוורנית

**חיוורנית** (שם מדעי: *Hypocolius ampelinus*) היא ציפור שיר והציפור היחידה במשפחת החיוורניתיים (Hypocoliidae). תפוצתה משתרעת מעיראק דרך איראן ועד טורקמניסטן, אפגניסטן ופקיסטן. בסתיו היא נודדת דרומה לכיוון חצי האי ערב, בחריין והודו. היא מצויה באזורים מדבריים, מטעי דקלים, ערבות ועמקים עם נהרות.

בישראל היא מזדמנת נדירה, שנצפתה עד בעיקר בדרום הארץ.  
 
שמה בא לה עקב צבעה ה"משעמם", האפור-בהיר. היא בעלת זנב ארוך ומקור קצר ושחור. בקצות כנפיה נוצות לבנות. בסיס המקור מכוסה בזיפים קטנים. הזוויגים דומים חוץ מ"מסכה" המכסה את עיניו של הזכר. 

זוהי ציפור קטנה וביישנית שנוהגת להסתתר בין השיחים עד לרגע האחרון ואז לעוף. היא מסתובבת בלהקות בעיקר בזמן הנדידה והיא ניזונה בעיקר מפירות כמו תמרים, תאנים ותותים. היא אוכלת גם חרקים ובשבי היא ניזונה גם מלחם.

בעבר קישרו את החיוורנית למשפחת הבולבוליים או החנקניים אך היום מקובל להניח כי היא קרובה לציצניתיים.

## קישורים חיצוניים

* 

## הערות שוליים

קטגוריה:בעלי חיים שתוארו ב-1850
קטגוריה:טקסונים שתוארו בידי שארל לוסיאן בונפרטה
קטגוריה:דרוראים
קטגוריה:עופות יחידים בסוגם
קטגוריה:מינים יחידים במשפחתם
קטגוריה:ארץ ישראל: ציפורי שיר
ציפורי סוכר

**ציפורי סוכר** (שם מדעי: Promeropidae) היא משפחה של ציפורי שיר המצויה בדרום אפריקה ובה סוג יחיד - ציפור סוכר (Promerops). עופות אלו נחשבו בעבר כקרובים לדבשניים האוסטרליים אך היום הם נחשבים לקרובים יותר לטימליים לקיכליים ולצופיות המתנהגות כמותם, כשמספר חלוקות עדיין מחשיבים אותם לצופיתיים. תפוצתם באזור אפריקה הדרומית ומצפינים עד לזימבבואה. הם חיים באזורים עשבוניים ואזורי שיחים בהם יש הרבה פרחים.

אורכם של ציפורי הסוכר 15–40 ס"מ והם בעלי נוצות זנב ארוכות מאוד ומקור ארוך ומכופף מטה. הזכרים בעלי זנב ארוך יותר מהנקבות וגם מקושטים מהם. צבע נוצות הגוף אפור אך הראש כתום עד צהוב והלחיים לבנות. כמו כן רגליהם ארוכות ולעיתים הם מהלכים מעל הפרחים.

ציפורי הסוכר הם יונקי צוף הניזונים בעיקר מצוף המכיל בתוכו סוכר. ואולם ממחקר שנעשה התברר כי הם ניזונים גם מחרקים ניזוני צף כמו דבורים ממשפחת Apidae וכן מזבובים שונים. הם ניזונים מהם כשהם מגיעים לפרחים ואז חוטפים אותם באוויר.

### מינים
*ציפור סוכר גורניי (Promerops gurneyi)
*ציפור סוכר הכף (Promerops cafer)

## קישורים חיצוניים

קטגוריה:בעלי חיים שתוארו ב-1760
קטגוריה:טקסונים שתוארו בידי מטוראן ז'אק בריסון
*
איראן במשחקים האולימפיים לנוער

**[[איראן]]** משתתפת בכל ה**[[המשחקים האולימפיים לנוער|משחקים האולימפיים לנוער]]** מאז היווסדם באולימפיאדת הנוער סינגפור (2010). לאורך השנים צברו ספורטאי הנוער האיראנים 25 מדליות, מהן 12 מדליות זהב. איראן משתתפת גם במשחקי החורף האולימפיים לנוער, אך ההשתתפות היא בעיקר סמלית ועד היום, לא זכה ספורטאי נוער אולימפי איראני במדליה במשחקי החורף.

## השתתפות במשחקים
### משחקי הקיץ
#### אולימפיאדת הנוער סינגפור (2010)
המשלחת הראשונה של איראן למשחקים האולימפיים לנוער הייתה לאולימפיאדת הנוער סינגפור והייתה הגדולה ביותר עד כה. המשלחת כללה 52 ספורטאים שהתחרו ב-13 ענפי ספורט. המשלחת זכתה ב-5 מדליות, מתוכן 2 מדליות זהב. המשלחת הגיעה להישגים בענף הטאקוונדו, בה היא זכתה במדליית זהב (בנים עד 55 ק"ג) ומדליית כסף (בנים עד 48 ק"ג). בענף הרמת משקולות זכתה המשלחת במדליית זהב (בנים מעל 85 ק"ג) ובענף ההיאבקות זכתה המשלחת במדליית כסף (בנים, סגנון חופשי עד 46 ק"ג) ומדליית ארד (בנים, סגנון יווני-רומי עד 69 ק"ג). בענפי הכדור הגיעו הנבחרות להישגים נאים. נבחרת הבנות בכדורגל סיימה את הטורניר במקום הרביעי. נבחרת הבנים בכדורעף סיימה במקום החמישי.

#### אולימפיאדת הנוער נאנג'ינג (2014)
המשלחת לאולימפיאדת הנוער נאנג'ינג מנתה 16 ספורטאים שהתחרו בתשעה ענפים. המשלחת זכתה ב-6 מדליות, מתוכן 3 מדליות זהב. המשלחת המשיכה להציג הישגים נאים בענף הטאקוונדו, בה היא זכתה בשתי מדליות זהב ומדליית ארד. הישגים נוספים נרשמו בענף הג'ודו בה זכתה המשלחת במדליית זהב (בנים עד 100 ק"ג) ובענף ההיאבקות בה היא זכתה בשתי מדליות ארד. לעומת אולימפיאדת הנוער סינגפור נבחרת הבנים בכדורעף חופים לא העפילה מעבר לשלב הבתים ובענף ההרמת משקולות הנציגים סיימו במקום הרביעי. אולם, הישג נאה נרשם בענף הקליעה בה הגיעה הנציגה למקום הרביעי בשלב הגמר.

### משחקי החורף
ההשתתפות של איראן במשחקי החורף האולימפיים לנוער היא בעיקר סמלית. איראן השתתפה לראשונה באולימפיאדת הנוער אינסברוק (2012) ושלחה משלחת המונה שלושה ספורטאים בשני ענפי ספורט, סקי אלפיני וסקי למרחקים. באולימפיאדת הנוער לילהאמר (2016) שלחה איראן משלחת יותר קטנה המונה שני ספורטאים, גולש וגולשת, שהתחרו בענף הסקי אלפיני.

## מדליות

### מדליות לפי משחקים

width="20px"|

### מדליות לפי ענף

## ראו גם
* איראן במשחקים האולימפיים
* איראן במשחקים הפאראלימפיים

## קישורים חיצוניים
* 

קטגוריה:איראן: ספורט
קטגוריה:מדינות במשחקים האולימפיים לנוער
בבלר רליתי

**בבלר רליתי** (שם מדעי: *Eupetes macrocerus*) היא ציפור שיר והציפור היחידה במשפחת בבלרי רלית (Eupetidae). היא מצויה ביערות הגשם של חצי האי המלאי ובאינדונזיה. הבבלר מקורב למשפחת הטימליים והיה שייך אליה אך הופרד למשפחה יחידה. הוא קרוב לפיקטרטיים, לוונגות ולאורתוניקיים.

אורכו של הבבלר  28-30 ס"מ ומשקלו 66-72 גרם. הוא בעל רגליים ארוכות והוא מצוי על קרקעית היערות הלחים בהם הוא חי. הנוצות חומות-אדומות והפנים צבועות בשחור ובעלי פס לבן מעל העיניים הנמשך מאחורי המקור ועד לעורף. המקור שחור ודק וה"כיפה" אדמה. הזנב ארוך ועוזר לייצב את הציפור. מתחת למקור יש לבבלר שר אדום-כחול היכול להתנפח. 

הוא מצוי ביערות חצי האי המלאי ומחפש את מזונו על הקרקע בהנעת הראש מצד לצד. הוא ניזון בעיקר מחרקים כמו צרצרים וחיפושיות וגם מחגבים, עכבישים ותולעים אותם הוא חוטף מהקרקע.

הבבלר מצוי בירידה עקב הפגיעה ביערות הגשם.

## קישורים חיצוניים

* 

## הערות שוליים

קטגוריה:בעלי חיים שתוארו ב-1831
קטגוריה:טקסונים שתוארו בידי קונרד יאקוב טמינק
קטגוריה:דרוראים
קטגוריה:עופות יחידים בסוגם
קטגוריה:מינים יחידים במשפחתם
קטגוריה:מלזיה: עופות
קטגוריה:עופות יערות הגשם של דרום-מזרח אסיה
יראי אלברס

**יראי אלברס לופס** (בספרדית: **Yeray Álvarez López**; נולד ב-24 בינואר 1995 בברקלדו שבספרד), הידוע בקיצור כ**יראי**, הוא כדורגלן ספרדי המשחק בעמדת הבלם בקבוצת אתלטיק בילבאו מהליגה הספרדית.

## קריירת מועדונים
יראי נולד בברקלדו שבחבל הבסקים, ספרד. בשנת 2008 הוא הצטרף למחלקת הנוער של אתלטיק בילבאו מליגת העל הספרדית. בעונת 2013/14 שיחק אלברס בבסקוניה, מקבוצות הבת של אתלטיק בילבאו, ששיחקה בליגה הספרדית הרביעית. בעונת 2014/15 חזר אלברס למועדון והחל לשחק באתלטיק בילבאו ב', קבוצת המילואים של המועדון, ששיחקה בליגה הספרדית השלישית. הוא ערך 36 הופעות ליגה בעונה זו והבקיע שער אחד, ועזר לקבוצה להעפיל לליגה הספרדית השנייה. בעונת 2015/16 הוא ערך 32 הופעות ליגה בקבוצה, שסיימה במקום ה-22 והאחרון וחזרה לליגה השלישית.

לקראת עונת 2016/17 הועלה יראי לקבוצה הראשונה של המועדון, אתלטיק בילבאו. ב-15 בספטמבר 2016 הוא ערך את הופעת הבכורה הרשמית שלו במועדון, כששיחק 90 דקות בהפסד 0–3 לססואולו במסגרת המחזור הראשון בשלב הבתים של הליגה האירופית לעונת 2016/17. ב-18 בספטמבר ערך יראי את הופעת הבכורה שלו בליגה, כשנכנס כמחליף בדקה ה-70 בניצחון 1–2 על ולנסיה במסגרת המחזור הרביעי. בתחילת העונה ערך יראי 17 הופעות ב-20 משחקים אפשריים בכל המסגרות, אך רצף זה הופסק לאחר שב-23 בדצמבר הודיע המועדון כי יראי אובחן כחולה בסרטן האשכים ויעבור ניתוח בשבוע שלאחר מכן. הוא חזר לאחר 46 ימים בלבד ושיחק 90 דקות בהפסד 0–3 לברצלונה.

## תארים
;אתלטיק בילבאו
* הסופר קאפ הספרדי: 2021
* גביע המלך הספרדי: 2023/24

## קישורים חיצוניים

## הערות שוליים

קטגוריה:בלמי כדורגל ספרדים
קטגוריה:כדורגלנים ספרדים
קטגוריה:כדורגלני אתלטיק בילבאו
קטגוריה:ברקלדו: כדורגלנים
קטגוריה:ספרדים שנולדו ב-1995
ארקנטוריים

**ארקנטוריים** (שם מדעי: **Arcanatoridae**) היא משפחה קטנה של ציפורי שיר אפריקניות החיות בעיקר ביערות גשם במרכז אפריקה ומזרח אפריקה.

ציפורים אלה מכונות לעיתים קיכליים אבל הם קרובי משפחתם של ציפורי הסוכר מדרום אפריקה ובהרבה מיונים משויכים אליהם עדיין ולא כמשפחה עצמאית.

אלו ציפורים הדומות לציפורי הסוכר וכמותם הם יונקי צוף המגוונים את מזונם בחרקים הנמשכים לפרחים. הם חיים בעיקר ביערות גשם והם בעלי נוצות גוף ירוקות עד חומות ומקורים מוארכים.

חלקם מצויים בסכנת הכחדה עקב הפגיעה ביערות.

## מיון
*משפחה **ארקנטוריים** (Arcanatoridae)
**סוג ומין יחיד Modulatrix stictigula
**סוג ומין יחיד Arcanator orostruthus
**סוג ומין יחיד Kakamega poliothorax

## קישורים חיצוניים

קטגוריה:דרוראים
ציפורי עלים

**ציפורי עלים** (שם מדעי: Chloropseidae) היא משפחת עופות מסדרת ציפורי שיר החיה בתת-היבשת ההודית ובדרום-מזרח אסיה. במשפחה סוג אחד - ציפור עלים (*Chloropsis*) ובו 11 מינים. ציפורים אלה הן קרובות משפחה של משפחת האגיתיניות ושל התכלתיים וקרובות רחוקות יותר של הבולבוליים.
## מאפיינים
ציפורים עלים חיות בין העצים ביער וצבען ירוק בהיר עד צהוב עם פנים כהות ולעיתים גרונות כחולים. מקורן צר וכהה ועיניהם כהות. הזנב ארוך והכנפיים בעלות נוצות כחולות בשוליים. הרגליים חזקות ועוזרות לציפורים לטפס. אורכן 14-21 ס"מ ומשקלן 15-48 גרם. נוצותיהן הצבעוניות מרשימות את בני הזוג, מרתיעות יריבים ומבלבלות את טורפיהן, בעיקר נחשים טורפים.

הן חיות ביערות הגשם הטרופיים ויכולות להימצא עד גובה 2,500 מטר מעל הים. הן חיות בצמרות העצים ומחפשות שם חרקים, פירות וצוף. לעיתים הן פועלות כלהקת ציד,  המחפשת ועטה על חרקים, שאחת מחברות הלהקה מוצאת.

## מינים
* *Chloropsis flavipennis*
* *Chloropsis palawanensis*
* *Chloropsis sonnerati*
* *Chloropsis cyanopogon*
* *Chloropsis cochinchinensis*
* *Chloropsis jerdoni*
* *Chloropsis kinabaluensis*
* *Chloropsis aurifrons* - קרוי "בֻּלְבּוּל זְהֹב מֵצַח"
* *Chloropsis media*
* *Chloropsis hardwickii*
* *Chloropsis venusta*

## קישורים חיצוניים

* 

קטגוריה:בעלי חיים שתוארו ב-1827
קטגוריה:טקסונים שתוארו בידי ג'ון פריידוקס סלבי
קטגוריה:עורבאים
קטגוריה:משפחות מונוטופיות
נמל התעופה קולצובו

**נמל התעופה הבינלאומי קולצובו** (ברוסית: **Международный Аэропорт Кольцо́во**) הוא נמל תעופה בינלאומי השוכן כ-16 ק"מ דרומית מערבית לעיר יקטרינבורג שבמחוז סברדלובסק ומהווה את המרכז האדמיניסטרטיבי של המחוז. הנמל מהווה בסיס פעולה מרכזי לחברת אורל איירליינס ורוסליין ובעל חשיבות תחבורתית רבה לאור מיקומו במרכז רוסיה.

## היסטוריה
שדה התעופה המקורי בשטח עליו נמצא הנמל היום נבנה בין 1928–1930 על פי דרישת מכון חיל האוויר של ברית המועצות, ונבנה במקור בעיקר לשימושים צבאיים. ב-1932 דיוויזיית חיל האוויר ה-33 הועברה לבסיס קולצובו. יום לאחר פלישת גרמניה הנאצית לברית המועצות במסגרת מבצע ברברוסה הוחל בבניית מסלול נחיתה באורך קילומטר. הבנייה החלה ביום למחרת והושלמה לאחר שלושה חודשים - זמן שיא לשנות ה-40.

ב-15 במאי 1942 נערך ניסוי במטוס הסילון הראשון של ברית המועצות בטיסה שיצאה מנמל תעופה זה. רפליקה של המטוס מדגם BI-1 נבנתה בכיכר שמול הטרמינל של נמל התעופה לזכר אותו מאורע. ב-10 ביולי 1943 קיבל נמל התעופה אישור לביצוע טיסות פנים. עובדה זו הפכה את נמל קולצובו לראשון בברית המועצות שיש לו במקביל סטטוס צבאי ואזרחי. טיסות מהנמל למוסקבה בוצעו על בסיס יומי. בדצמבר 1943, בדרכו חזרה מטהראן, עצר נשיא ארצות הברית פרנקלין רוזוולט ללילה אחד בנמל התעופה.

## קישורים חיצוניים

* 

קולצובו
קטגוריה:יקטרינבורג: מבנים
טנגרת הבננה

ממוזער|טנגרת בננות על ענף קוצני
**טנגרת הבננה** (שם מדעי: *Coereba flaveola*) היא ציפור שיר החיה באמריקה הדרומית ואמריקה המרכזית וכן באיים הקריביים והיא הציפור היחידה במשפחה טנגרי בננה (*Coerebidae*). ציפור זו היא קרובת משפחתם של הטנגריים שבמשפחת הפרושיים ושויכה לשם זמן רב וכן למשפחת הגבתוניים. כמה חוקרים העדיפו לשייך אותה למשפחה עצמאית המקורבת יותר לצופיתיים. מיון זה לא התקבל על כל החוקרים וחוקרים רבים ממשיכים לשייך את הציפור לטנגריים או כטקסון ללא מקור. בנוסף מספר חוקרים רואים בו סוג הכולל 3 מינים ולא מין יחידי. מינים אלו נחשבים בדרך כלל לחלק מהתת-מינים המרובים של המין.

## מאפיינים
זוהי ציפור קטנה שאורכה 10–13 ס"מ ומשקלה 5.5-19 גרם. היא בעלת גוף אפור עם ראש אפור המפוספס בשני פסים לבנים גדולים הנמשכים עד הגרון. המקור שחור ומעוקל מעט. הבטן צהובה והרגליים גדולות וחזקות. הזכר והנקבה דומים.

ציפור זו ניזונה בעיקר מצוף של פרחים וכן מפירות ומחרקים שהיא אוספת בעזרת המקור המכופף. אך לעיתים הציפור קורעת את הפרחים ושותה את צופם בלי להאביק אותם. היא שותה את הצוף מקרבה לצמח אך יכולה גם לרפרף במקום לזמן קצר.

היא נפוצה ברחבי אמריקה מדרום מקסיקו עד צפון ארגנטינה. לעיתים נדירות היא נמצאת בפלורידה. היא מצויה ביערות פתוחים, ערבות ובפארקים וערים שונות, אך לא במדבריות או ביערות עבותים.

## תת-מינים
לטנגרת הבננה 41 תת-מינים:

## קישורים חיצוניים

* 

## הערות שוליים

קטגוריה:טקסונים שתוארו בידי קארולוס לינאוס
קטגוריה:דרוראים
קטגוריה:עופות יחידים בסוגם
קטגוריה:מינים יחידים במשפחתם
קטגוריה:ברזיל: עופות
קטגוריה:בעלי חיים שתוארו ב-1758
קטגוריה:איי הבתולה של ארצות הברית: עופות
קטגוריה:ארגנטינה: עופות
קטגוריה:מקסיקו: עופות
קטגוריה:פרגוואי: עופות
ניקטוריים

**ניקטוריים** (שם מדעי: *Nicatoridae*) היא משפחת ציפורי שיר אפריקניות בעלות נוצות ירוקות. במשפחה זו סוג אחד - ניקטור (*Nicator*) ובו שלושה מינים.

ציפורים אלה נחשבים לקרובי משפחה של החנקניים או של הבולבוליים והמלקונוטוסים וסווגו כחלק ממשפחות אלה עד למחקרים שקבעו שהם שייכים למשפחה עצמאית.

אורכם 16–23 ס"מ והם בעלי נוצות ירוקות על גופם, ראשים גדולים עם עיניים גדולות בעלות גבות לבנות בולטות. הכנפיים אפורות עם כתמים צהובים בקדמתם. הרגליים אפורות וחזקות והמקור אפור, דק ומעוקל.

אלו עופות יערות גשם וחרשים החיים באפריקה שמדרום לסהרה מסנגל, מזרחה לאוגנדה ואגן הקונגו ודרומה עד דרום אפריקה.

## מיון
*משפחה **ניקטוריים** (*Nicatoridae*)
**סוג **ניקטור** (*Nicator*)
***מין *Nicator chloris*
***מין *Nicator gularis*
***מין *Nicator vireo*

## קישורים חיצוניים

קטגוריה:בעלי חיים שתוארו ב-1870
קטגוריה:טקסונים שתוארו בידי גוסטב הארטלאוב
קטגוריה:סבכים
סתריים

**סתריים** (שם מדעי: *Prunellidae*) היא משפחה של ציפורי שיר הכוללת רק סוג אחד - סתרי (*Prunella*) ובו 13 מינים.

## מאפיינים
הסתרי הוא עוף המצוי באזורים הרריים ומיוערים ברחבי אירואסיה מצפון עד לסיביר ומדרום מדרים עד המזרח התיכון כולל לישראל אליה מגיעים המינים: סתרי צוקים, סתרי שחור-גרון, סתרי מצוי וסתרי ממושקף.

אורכו של הסתרי 14–18 ס"מ ומשקלו 25–35 גרם. הסתרים בעלי צבעים אפורים ולא בולטים והמקור חרוטי וקטן. במראהו הוא מזכיר דרור אך חיוור יותר.

כשמו הסתרי מסתתר בין השיחים הצפופים או מצוי בין שיחים ועשב על הקרקע. הסתרי ניזון מחרקים בקיץ ומזרעים ופירות יער בחורף. כדי לסייע לו לעכל את הזרעים הוא לעיתים יבלע אבנים קטנות לתוך הקיבה והם יימעכו עבורו את הזרעים שיתפצחו.

הסתרי הוא עוף מונוגמי המשקיע שעות רבות בחיזור אחר נקבות בקיץ ובטיפול בצאצאים.

## מיון
*משפחה **סתריים** (Prunellidae)
**סוג **סתרי** (*Prunella*)
***מין סתרי צוקים (*Prunella collaris*)
***מין *Prunella himalayana*
***מין *Prunella fagani*
***מין סתרי שחור-גרון (*Prunella atrogularis*)
***מין *Prunella fulvescens*
***מין *[[סתרי מצוי]] (*Prunella modularis*)
***מין *Prunella rubida*
***מין *Prunella koslowi*
***מין *Prunella immaculata*
***מין [[סתרי ממושקף]] (*Prunella ocularis*)
***מין *Prunella rubeculoides*
***מין *Prunella strophiata*
***מין *Prunella montanella''

## גלריה

Robin Accentor, Khardung La, Ladakh, India.jpg
Dunnock singing steve childs.jpg
Black-throated Accentor - Kazakistan S4E3967 (17037004490)-cropped.jpg


## קישורים חיצוניים

*
קטגוריה:בעלי חיים שתוארו ב-1816
קטגוריה:טקסונים שתוארו בידי לואי-פייר וייו
קטגוריה:משפחות מונוטופיות
בבלרים גדרוניים

**בבלרים גדרוניים** (שם מדעי: **Pnoepygidae**) היא משפחת ציפורי שיר קטנה בתוכה סוג יחיד - בבלר גדרוני (Pnoepyga) ובו 5 מינים. המינים קרובים למשפחת הטימליים והסבכיים אך הופרדו ממנה וכיום שייכים למשפחה עצמאית.

בבלרים אלה חיים במזרח אסיה ובדרום-מזרח אסיה, מהודו עד טאיוואן, בעיקר באזורים הרריים.

הם נראים כמו גדרונים קטנים בעלי זנב קצר מאוד ורגליים ארוכות. הם חיים על הקרקע והם בעלי מקור דק מוארך ועיניים גדולות. הם לא עפים לעיתים קרובות ומלקטים את מזונם מהקרקע. הם ניזונים בעיקר מחרקים ותולעים.

## מיון
*משפחה **בבלרים גדרוניים** (Pnoepygidae)
**סוג **בבלר גדרוני** (*Pnoepyga*)
***מין *Pnoepyga albiventer*
***מין *Pnoepyga formosana*
***מין *Pnoepyga immaculata*
***מין *Pnoepyga pusilla*
***מין *Pnoepyga mutica*

## קישורים חיצוניים

* 

## הערות שוליים

קטגוריה:בעלי חיים שתוארו ב-1844
קטגוריה:טקסונים שתוארו בידי בריאן הוטון הודג'סון
קטגוריה:סבכים
הליוטאיים

**הליוטאיים** (שם מדעי: **Hyliotidae**) היא משפחת עופות מסדרת ציפורי שיר החיים רק באפריקה שמדרום לסהרה. במשפחה סוג אחד - הליוטה (*Hyliota*) ובו 11 מינים. בעבר סווגו המינים במשפחת הסבכיים לאחר מכן למשפחות דבלולי עיניים, מלקונוטוסים ובהמשך לחטפיתיים ולבסוף כמשפחה עצמאית.

אלו ציפורים באורך 14 ס"מ והן בעלות נוצות כחולות-צהובות ובעלי מקור מחודד מעט ומעוקל מטה. הן חיות בצמרות יערות הגשם ומחפשים חרקים למאכל. הם לא חיים בלהקות אך יצטרפו לקבוצות אכילה.

הם מונוגמיים וטריטוריאליים ויתקפו כל ציפור מסיגת גבול.

## מינים
* *Hyliota australis*
* *Hyliota flavigaster*
* *Hyliota usambara*
* *Hyliota violacea*

## קישורים חיצוניים

קטגוריה:בעלי חיים שתוארו ב-1837
קטגוריה:טקסונים שתוארו בידי ויליאם ג'ון סווינסון
קטגוריה:דרוראים
גנחה – פלישת הזומבים

**גנחה - פלישת הזומבים** הוא סרט טלוויזיה קומי לילדים ונוער ששודר בערוץ ניקלודיאון. הסרט מבוסס על סדרת הטלוויזיה הקומית "גן חיות", שאותה יצרו אביעד בנטוב ואודי גושטלק, אשר גם כיכבו וכתבו בה יחד עם נמרוד אלדאה. הסרט הוא הסרט הישראלי הרביעי באורך מלא המבוסס על סדרת טלוויזיה ישראלית, לאחר הסדרות גאליס (לה הופקו שני סרטים - גאליס: המסע לאסטרה וגאליס קונקט) ומועדון החנונים (מועדון החנונים: הסרט). 

בשונה מהסדרה, הסרט שודר באיכות HD בספריית ה-VOD החינמית של ערוץ ניקלודיאון. פרמיירת הסרט התרחשה ב-23 בדצמבר 2016 והסרט שודר בערוץ ב-29 בדצמבר 2016.

## עלילת הסרט
דורותי עושה את סיור הבוקר שלה בגן-החיות "גנחה", ומודיעה בבהלה למנהל גן-החיות מר ארתור פיקולו שכל החיות נעלמו מן הכלובים, ובהמשך גם כל העובדים ננעלים במתחמי גן החיות. מר פיקולו מייצא הודעה לחברי "גנחה" שלפי חשדותיו, גנחה מותקף על ידי זומבים. כל העובדים נכנסים להיסטריה, וכל זוג עובדים שנכלא מנסה לחשוב על איך לצאת מהמתחם שבו נכלאו.

התקשורת מלווה את העלילה בכל פרק חדש של הסרט, כאשר בונית (גאיה שליטא כץ), מגישת המהדורה, ואלדר (נמרוד אלדאה), כתב החוץ, מדווחים על הקורה בגן.

ציפית כיתן-אבנרי, עובדת הגן היחידה שלא הגיעה, מגיעה לגן על מנת להסב את תשומת הלב של התקשורת אך בטעות נכנסת לגן, ולכאורה "זומבי" חוטף אותה.

מר פיקולו חושב שזהו סופו של הגן, ומחליט לפוצץ את הגן בכפתור השמדה, ומתחרט, אך למרות זאת לוחץ בטעות בכפתור, וקול אוטומטי מתריע שגן החיות עתיד להתפוצץ בעוד 10 שעות.

מרקו ודמתי, העובדים החרוצים ביותר בגן-החיות, לבסוף מצליחים לצאת מהמחסן שבו נכלאו בעזרת תותח, ששיגורו גורם להם להיראות כמו זומבים. אנרי טוטו, השף של גן החיות והסו-שף שלו, פיליפ אשר גילו מוקדם יותר בסרט שהם אבא ובן, ניצלו מההסתגרות במטבח בעזרת הקשיש הזקן יחיא שנכלא באחד המקררים, שגילה להם תעלת חילוץ דרך המקפיא, ולאחר ששניהם יוצאים הם מתנהגים גם בהתנהגות של זומבים, בעקבות הקור ששרר עליהם. בנוסף, ציפית ניצלת בכך שמגלה שה"זומבי" שהסתובב בגן היה בכלל שדרן הרדיו של הגן, אלדד, ושניהם מתחילים מלחמת אוכל לאחר שרבים, דבר שגורם למראהם גם להיראות כזומבים. גם דורותי ומר פיקולו ניצלים לאחר שיוצרים חוט מבדים במשרד ויורדים מהחלון, אך החבל נקרע, ודורותי ופיקולו נוחתים על בריכה של צואת פילים שהניחה דורותי, ומראם מזכיר זומבים. כל העובדים המלוכלכים והפגועים של הגן מגיעים לכניסת גנחה.

כתב החוץ, אלדר, מחליט להיכנס לגן גם ולברר מה עם הזומבים. הוא נתקל בכל העובדים שהתלכלכו ונפגעו קשה, וחושב שהם זומבים, אך כל צמד בסוף מספר את הסיפור שלו ומתברר בסוף כי אין זומבים בגן. מתברר גם כי על בריחת החיות ונעילת המשרדים אחראים הילדים שמתנדבים בגן - יוגב וגירית, שעשו ככל הנראה ההפך ממה שביקשה מהם דורותי לעשות.

לבסוף, השעון של הפצצה מצפצף וכולם חושבים שהפצצה שהופעלה תשמיד את הגן, אך מתברר כי הגן לא מושמד, וכי לא היה חומר נפץ שיגרום להשמדה לעבוד מאחר שדורותי ביקשה מיוגב וגירית לארגן חומר נפץ. הסרט מסתיים שכל האנסמבל של הסרט רוקד לצלילי המוזיקה של הסרט.

לאחר שהשיר מסתיים,יוצאת מן האדמה יד ככל הנראה  של זומבי,והשאלה לכך שאם באמת היו זומבים בגנחה נשארת מעורפלת.

## דמויות ושחקנים

## קישורים חיצוניים

* 

קטגוריה:סרטי ילדים ישראליים
קטגוריה:ניקלודיאון: תוכניות וסדרות
קטגוריה:סרטי טלוויזיה ישראליים
קטגוריה:סרטי קומדיה ישראליים
קטגוריה:סרטי 2016
קטגוריה:סרטי זומבים
פרוש פרז'וואלסקי

**פרוש פרז'וואלסקי** (שם מדעי: *Urocynchramus pylzowi*) היא ציפור שיר החיה והיא הציפור היחידה במשפחת האורוקינצ'רמיים (Urocynchramidae). למרות שמו של המין, הוא אינו שייך למשפחת הפרושיים. הוא קרוי ע"ש החקר הרוסי ניקולאי פרז'וואלסקי, שתיאר אותו לראשונה. בעבר הוא שויך למשפחת הפרושיים ולגיבתוניים. יש חוקרים שעדיין משייכים אותו למשפחות אלה.

אורכו של הפרוש 17 ס"מ והוא בעל זנב ארוך ורגליים קטנות. הראש קטן ובעל מקור שחור. צבע פלג הגוף העליון חום בהיר והתחתון ורוד. על פלג הגוף העליון והכנפיים ישנם פסים שחורים אופקיים לאורך כל האזור ונגמרים בזנב שמכיל 2 נוצות שחורות ועוד כמה אדומות. לזכרים ישנם נוצות צבעוניות יותר מהנקבות.

הוא חי בעיקר במזרח אסיה ובסין וגם בהרי ההימלאיה. תפוצתו היא בגובה 3,500-5,000 מ' והוא חי בזוגות מונוגמיים ברחבי היערות ההרריים.

לא ידוע עליו הרבה והוא לא נצפה כ"כ בטבע.

## קישורים חיצוניים

## הערות שוליים

קטגוריה:דרוראים
קטגוריה:עופות יחידים בסוגם
קטגוריה:מינים יחידים במשפחתם
קטגוריה:סין: עופות
קטגוריה:סין: מינים אנדמיים
קטגוריה:ההימלאיה: בעלי חיים
ויסטלר צהוב-כתף

**ויסטלר צהוב-כתף** (שם מדעי: *Hylocitrea bonensis*) היא ציפור שיר יחידה במשפחת ההילוסיטריים (Hylocitreidae). קרובה גנטית למשפחה מעובי ראש אליה שויכה בעבר, אך הופרדה למשפחה עצמאית. קרוביה הרחוקים הם הציצניתיים.

ציפור זו אנדמית ליערות הלחים של אינדונזיה באי סולאווסי. היא בעלת נוצות ירוקות, עיניים אדומות ומקור נוקשה. הגרון לבן והרגליים צהובות. האזור שמתחת הכנפיים צהוב והזנב חום. ציפור זו ניזונה מחרקים שהיא מוצאת ביערו וחיה בלהקות קטנות. 

זוהי ציפור מונוגמית וטריטוריאלית. 
## תת-מינים
**Hylocitrea bonensis bonensis*
**Hylocitrea bonensis bonthaina* 
## קישורים חיצוניים

## הערות שוליים

קטגוריה:טקסונים שתוארו בידי אדולף ברנהארד מאייר
קטגוריה:דרוראים
קטגוריה:עופות יחידים בסוגם
קטגוריה:מינים יחידים במשפחתם
קטגוריה:סולאווסי: עופות אנדמיים
קטגוריה:בעלי חיים שתוארו ב-1894
קטגוריה:עופות יערות הגשם של דרום-מזרח אסיה